AIRA เปิดนิทรรศการ แสดงผลงานสร้างสรรค์ศิลปกรรม
AIRA เปิดนิทรรศการ แสดงผลงานสร้างสรรค์ศิลปกรรม จัดถึงวันที่ 24 ธ.ค.64 ณ ล็อบบี้ ชั้น G อาคารสปริง ทาวเวอร์ สี่แยกราชเทวี เพื่อหาทุนช่วยเหลือนิสิตนักศึกษาด้านศิลปะที่ได้รับผลกระทบจากสถานการณ์โควิด-19  
8 ธ.ค. 2564

ผู้สื่อข่าวรายงานว่า เมื่อวันที่ 3 ธันวาคม 2564 นางนลินี งามเศรษฐมาศ ประธานเจ้าหน้าที่บริหาร บริษัท ไอร่า แคปปิตอล จำกัด (มหาชน) หรือ AIRA จัดพิธีเปิดนิทรรศการแสดงผลงานสร้างสรรค์ศิลปกรรม โดยศิลปินกองทุนส่งเสริมการศึกษาการสร้างสรรค์ศิลปะ “มูลนิธิรัฐบุรุษ พลเอกเปรม ติณสูลานนท์” ณ อาคารสปริง ทาวเวอร์ โดยมี นายประเสริฐ บุญสัมพันธ์ ประธานกรรมการ AIRA และ อาจารย์ปัญญา วิจินธนสาร ศิลปินแห่งชาติ และประธานคณะกรรมการดำเนินงาน กองทุนส่งเสริมการศึกษาการสร้างสรรค์ศิลปะ เป็นประธานพิธีเปิด
โดยได้รับเกียรติจากองคมนตรี รองศาสตราจารย์ ดร.จิรายุ อิศรางกูร ณ อยุธยา พร้อมด้วย ม.ร.ว.เกษมวิสุทธิ์ วิสุทธิ กรรมการ AIRA รวมทั้ง ดร.นริศ ชัยสูตร ประธานกรรมการสถาบันวิทยาการธรรมศาสตร์เพื่อสังคม และ ดร.บัณฑิต นิจถาวร ประธานมูลนิธินโยบายสาธารณะเพื่อสังคมและธรรมาภิบาล ร่วมงาน ณ ล็อบบี้ ชั้น G อาคารสปริง ทาวเวอร์ สี่แยกราชเทวี โดยนิทรรศการแสดงผลงานสร้างสรรค์ศิลปกรรม กำหนดจัดถึงวันที่ 24 ธันวาคม 2564 ณ ล็อบบี้ ชั้น G อาคารสปริง ทาวเวอร์ สี่แยกราชเทวี เพื่อหาทุนช่วยเหลือนิสิตนักศึกษาด้านศิลปะที่ได้รับผลกระทบจากสถานการณ์โควิด-19